2014–2020 metų Europos Sąjungos fondų investicijų veiksmų programos

3 prioriteto „Smulkiojo ir vidutinio verslo konkurencingumo skatinimas“

priemonės Nr. 03.2.1-LVPA-K-801 „Naujos galimybės LT“

projektų finansavimo sąlygų aprašo Nr. 1

4 priedas

**METODINIAI NURODYMAI DĖL FIKSUOTŲJŲ ĮKAINIŲ TAIKYMO**

**I SKYRIUS**

**Bendrosios nuostatos**

1. Pagal 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą (toliau – Aprašas) taikomi fiksuotieji įkainiai nustatyti:

1.1. dalyvavimo tarptautinėse parodose / mugėse fiksuotasis įkainis – vadovaujantis Dalyvavimo tarptautinėse parodose fiksuotojo įkainio nustatymo VP2-2.2-ŪM-03-V priemonėje „Asistentas 3“ tyrimo ataskaita;

1.2. dalyvavimo tarptautinėse verslo misijose fiksuotasis įkainis – vadovaujantis Dalyvavimo tarptautinėse verslo misijose fiksuotojo įkainio nustatymo VP2-2.2-ŪM-03-V priemonėje „Asistentas 3“ tyrimo ataskaita.

2. Šių metodinių nurodymų 1 punkte nurodytos ataskaitos (toliau – Ataskaitos) skelbiamos interneto svetainėse [www.esparama.lt](http://www.esparama.lt) ir [www.esinvesticijos.lt](http://www.esinvesticijos.lt).

**II SKYRIUS**

**TINKAMOS FINANSUOTI IŠLAIDOS**

3. Tinkamomis finansuoti projekto išlaidomis laikomos dalyvavimo tarptautinėse parodose / mugėse, dalyvavimo tarptautinėse verslo misijose išlaidos.

4. Tinkamos finansuoti projekto išlaidos apskaičiuojamos ir apmokamos taikant:

4.1. dalyvavimo tarptautinėse parodose / mugėse fiksuotuosius įkainius vienam tarptautinės parodos / mugės dalyviui;

4.2. dalyvavimo tarptautinėse verslo misijose fiksuotuosius įkainius vienam tarptautinės misijos dalyviui.

5. Ataskaitose nustatyti dalyvavimo tarptautinėse parodose / mugėse, dalyvavimo tarptautinėse verslo misijose fiksuotųjų įkainių dydžiai (toliau – fiksuotieji dydžiai) yra maksimalūs fiksuotųjų įkainių dydžiai.

6. Pareiškėjas gali nurodyti ir mažesnius fiksuotųjų įkainių dydžius.

7. Pareiškėjas, apskaičiuodamas projektui įgyvendinti reikalingą tinkamų finansuoti išlaidų sumą:

7.1. apskaičiuodamas dalyvavimo tarptautinėse parodose išlaidoms reikalingą preliminarią sumą, pareiškėjas dalyvavimo tarptautinėse parodose fiksuotąjį įkainį vienam dalyviui daugina iš preliminaraus tarptautinių parodų dalyvių skaičiaus;

7.2. apskaičiuodamas dalyvavimo tarptautinėse verslo misijose išlaidoms reikalingą preliminarią sumą, pareiškėjas dalyvavimo tarptautinėse verslo misijose fiksuotąjį įkainį vienam dalyviui daugina iš preliminaraus tarptautinių verslo misijų dalyvių skaičiaus.

8. Dalyvavimo tarptautinėse parodose / mugėse ir dalyvavimo tarptautinėse verslo misijose išlaidos projekte bus apmokamos pagal Projekto finansavimo ir administravimo sutartyje (toliau – Sutartis) nustatytus fiksuotųjų įkainių dydžius (projekto vykdytojas negalės už dalyvavimo tarptautinėse parodose, dalyvavimo tarptautinėse verslo misijose išlaidas, kurioms nustatyti fiksuotieji įkainiai, atsiskaityti pagal faktines išlaidas, pateikęs išlaidų pagrindimo ir apmokėjimo įrodymo dokumentus).

9. Galutiniai fiksuotieji įkainiai ir jų dydžiai tvirtinami Sutartyje. Jais vadovaujantis apskaičiuojamos ir projekto vykdytojui išmokamos lėšos, skirtos dalyvavimo tarptautinėse parodose / mugėse ir dalyvavimo tarptautinėse verslo misijose išlaidoms apmokėti.

10. Sutartyje nustatyti fiksuotieji įkainiai ir jų dydžiai negali keistis projekto įgyvendinimo metu.

11. Įvertinęs faktiškai padarytas išlaidas, projekto vykdytojas turi teisę atsisakyti dalies išlaidų, kurioms taikomi fiksuotieji įkainiai, apmokėjimo.

12. Galimi dokumentiniai įrodymai projekto išlaidoms, kurios apmokamos pagal dalyvavimo tarptautinėse parodose ir dalyvavimo tarptautinėse misijose fiksuotuosius įkainius, pagrįsti yra:

12.1. sutartys su galutiniais naudos gavėjais dėl dalyvavimo tarptautinėse parodose / mugėse ar tarptautinėse verslo misijose;

12.2. projekto vykdytojo parengta suvestinė pažyma, kurioje pateikta informacija apie dalyvavimą tarptautinėje parodoje / mugėje ar tarptautinėje verslo misijoje: nurodytas renginio pavadinimas, data, renginio vieta, dalyvių skaičius ir pavadinimai, taikomų fiksuotųjų įkainių dydžiai, kita informacija, turinti įtakos fiksuotojo įkainio taikymui (jo dydžio nustatymui), ir renginio metu galutinių naudos gavėjų pasiekti rezultatai;

12.4. dalyvavimo renginyje faktiniai įrodymai (mažiausiai penkios nuotraukos iš renginio, kuriose matytųsi galutinių naudos gavėjų pavadinimai ir Europos Sąjungos viešinimo ženklas, dalyvavimo tarptautinėse parodose / mugėse atveju – dalyvių katalogas (išrašas), kuriame matytųsi parodoje / mugėje dalyvavęs projekto vykdytojas ar galutiniai naudos gavėjai, dalyvavimo tarptautinėse verslo misijose atveju – renginio programa, informacija internete apie organizuojamą dalyvavimą renginyje ir (arba) pristatant dalyvavimo renginyje rezultatus, dalyvių kortelių kopijos ir pan.);

12.5. kiti pagrindžiantys dokumentai.

**III SKYRIUS**

**MAKSIMALŪS FIKSUOTIEJI ĮKAINIAI**

13. Fiksuotasis dalyvavimo tarptautinėse parodose / mugėse įkainis (vienam parodos / mugės dalyviui):

|  |  |  |
| --- | --- | --- |
| **Tarptautinių parodų / mugių šalys** | **Fiksuotasis dalyvavimo tarptautinėse parodose / mugėse įkainis eurais (be pridėtinės vertės mokesčio)** | **Fiksuotasis dalyvavimo tarptautinėse parodose / mugėse įkainis eurais (su pridėtinės vertės mokesčiu)** |
| Tarptautinės parodos / mugės Lietuvoje, taikant standartinį (taikomas, kai tarptautinės parodos / mugės vykdomos šiuose sektoriuose: tekstilė / drabužiai, menai / kinas, informacinės technologijos, mokslas, turizmas, transportas / logistika, kiti sektoriai) parodos plotą | **3 079,00** | **3 897,00** |
| Tarptautinės parodos / mugės pirmos grupės (Austrija, Baltarusija, Danija, Estija, Graikija, Gruzija, Ispanija, Jordanija, Jungtinė Karalystė, Latvija, Lenkija, Nyderlandai, pasiekimui matuoti, kas neatitinka NPP logikos. Galimos diskusijos dėl statybos sektoriaus ir meno bei kūrybinių industrijų atNorvegija, Rumunija, Suomija, Švedija, Šveicarija, Ukraina) šalyse, taikant standartinį parodos plotą | **3 861,00** | **4 887,00** |
| Tarptautinės parodos / mugės antros grupės (Armėnija, Belgija, Čekija, Italija, Izraelis, JAE, Kazachstanas, Liuksemburgas, Portugalija, Prancūzija, Rusija, Slovakija, Slovėnija, Uzbekistanas, Vengrija, Vokietija) šalyse, taikant standartinį parodos plotą | **4 009,00** | **5 075,00** |
| Tarptautinės parodos / mugės trečios grupės (Azerbaidžanas, Bahreinas, Honkongas, Indija, Japonija, JAV, Kanada, Kataras, Kinija, Kirgizija, Kuveitas, Omanas, PAR, Pietų Korėja, Saudo Arabija, Singapūras, Turkmėnistanas) šalyse, taikant standartinį parodos plotą | **4 386,00** | **5 552,00** |
| Tarptautinės parodos / mugės Lietuvoje, taikant padidintą (taikomas, kai tarptautinės parodos / mugės vykdomos šiuose sektoriuose: maisto pramonės, statybos sektorius, medienos / baldų pramonės, inžinerijos pramonės) parodos plotą | **3 721,00** | **4 710,00** |
| Tarptautinės parodos / mugės pirmos grupės šalyse, taikant padidintą parodos plotą | **4 504,00** | **5 701,00** |
| Tarptautinės parodos / mugės antros grupės šalyse, taikant padidintą parodos plotą | **4 652,00** | **5 889,00** |
| Tarptautinės parodos / mugės trečios grupės šalyse, taikant padidintą parodos plotą | **5 029,00** | **6 366,00** |

14. Fiksuotasis dalyvavimo tarptautinėse verslo misijose įkainis (vienam dalyviui):

| **Verslo misijų šalys** | **Fiksuotasis dalyvavimo tarptautinėse verslo misijose įkainis eurais (be pridėtinės vertės mokesčio)** | **Fiksuotasis dalyvavimo tarptautinėse verslo misijose įkainis eurais (su pridėtinės vertės mokesčiu)** |
| --- | --- | --- |
| Verslo misijos pirmos grupės (Armėnija, Austrija, Baltarusija, Belgija, Čekija, Estija, Gruzija, Ispanija, Italija, Latvija, Lenkija, Rumunija, Slovėnija, Suomija, Švedija, Vengrija, Vokietija) šalyse | **1 604,00** | **2 030,00** |
| Verslo misijos antros grupės (Danija, Graikija, Indija, Izraelis, Jordanija, Jungtinė Karalystė, Kinija, Liuksemburgas, Nyderlandai, Norvegija, PAR, Portugalija, Prancūzija, Slovakija, Šveicarija, Ukraina, Uzbekistanas) šalyse | **1 826,00** | **2 311,00** |
| Verslo misijos trečios grupės (Azerbaidžanas, Bahreinas, Honkongas, JAE, Japonija, JAV, Kanada, Kataras, Kazachstanas, Kirgizija, Kuveitas, Omanas, Pietų Korėja, Rusija, Saudo Arabija, Singapūras, Turkmėnistanas) šalyse | **2 372,00** | **3 002,00** |

15. Jeigu vykstama į kitą, jokiai valstybių grupei nepriskirtą valstybę, taikomi antrajai valstybių grupei nustatyti fiksuotojo įkainio dydžiai.

\_\_\_\_\_\_\_\_\_\_\_\_\_\_\_\_\_\_\_